Document ID: /roh_data/filtered/fineweb-2-filterrobots_roh.jsonl.gz/63381

La SSR s'inscuntra cun la societad svizra
Sco interpresa da medias cun incumbensa da service public gioga la SSR ina rolla particulara en l'ecosistem medial e vul perquai chapir meglier co che la populaziun percepescha sia contribuziun a la societad, saja quai areguard la coesiun sociala, la democrazia, la diversitad culturala u ils effects economics.
Ina nova furma da dialog
Co percepescha la publicitad questa valur publica? Tge tematicas stuess la SSR sviluppar prioritarmain per ademplir sia incumbensa da service public? Co sa differenziescha ella da las autras medias?
Per respunder a questas dumonda ha la SSR creà ina nova furma da dialog cun la populaziun a basa d'ina vasta consultaziun. Questa consultaziun ha per exempel mussà che 82% da las persunas interrogadas èn da l'avis che la SSR contribueschia a l'identitad svizra ed a la coesiun dal pajais. Percunter pensa ina persuna da trais ch'ella pudess entrar pli fitg sin ils basegns da la societad.
Set tematicas principalas da la SSR èn medemamain sa cristallisadas:
- La SSR e l'offerta per ils giuvenils
- La qualitad e la neutralitad da l'infurmaziun
- La participaziun da las burgaisas e dals burgais
- La dimensiun svizra da l'offerta
- La represchentaziun visibla da la diversitad
- La participaziun constructiva a l'ecosistem medial
- Il dialog e la capacitad d'acceptar critica